# Agost (pel·lícula)

Agost (títol original en anglès, August: Osage County) és una comèdia d'humor negre de 2013 dirigida per John Wells i escrita per Tracy Letts. La història és una adaptació al cinema de l'obra teatral guanyadora del Premi Pulitzer del mateix guionista i és protagonitzada per Meryl Streep i Julia Roberts.
La seva estrena va tenir lloc el 9 de setembre de 2013 al Festival Internacional de Cinema de Toronto aconseguint, a partir d'aquest moment, molt bones crítiques per les seves protagonistes que van arribar a estar nominades als Premis Oscar i Globus d'Or d'aquell any per les seves interpretacions de Violet i Barbara Weston.
A Catalunya la pel·lícula va ser doblada al català amb el suport del Departament de Cultura i es van distribuir 15 còpies doblades i una en VO amb subtítols en català.

## Argument

El títol de l'obra defineix el lloc i moment de la història: un agost calorós i anormal en una zona rural als afores de Pawhuska, Oklahoma. Beverly Weston (Sam Shepard) desapareix en estranyes circumstàncies i la seva dona Violet (Meryl Streep) crida les seves filles i la seva germana perquè li vagin a donar suport.

## Repartiment

* Meryl Streep: Violet Weston
* Julia Roberts: Barbara Weston-Fordham
* Ewan McGregor: Bill Fordham
* Chris Cooper: Charles Aiken
* Abigail Breslin: Jean Fordham
* Benedict Cumberbatch: "Little Charles" Aiken
* Juliette Lewis: Karen Weston
* Margo Martindale: Mattie Fae Aiken
* Dermot Mulroney: Steve Heidebrecht
* Julianne Nicholson: Ivy Weston
* Sam Shepard: Beverly Weston
* Misty Upham: Johnna Monevata

## Producció

En John Wells la va dirigir mentre que en Bob i en Harvey Weinstein juntament amb l'Steve Traxler, en Jean Doumanian i en George Clooney la van produir. La Renée Zellweger i l'Andrea Riseborough van ser considerades pels papers femenins de la pel·lícula. Tanmateix, l'Andrea Riseborough no hi va poder participar per problemes d'agenda i la Juliette Lewis la va substituir. La Chloë Grace Moretz també va participar en el càsting pel paper de Jean Fordham.

### Rodatge

El rodatge principal va tenir lloc entre el 16 d'octubre i el 8 de desembre de 2012 a Bartlesville i a Pawhuska (Oklahoma); també a Los Angeles (Califòrnia).

## Premis i nominacions

Les interpretacions de Meryl Streep i Julia Roberts a Agost van donar a la pel·lícula una forta rellevància a la temporada de premis cinematogràfics 2013-2014. De tots ells, els més destacats són els següents:

### Nominacions

* 2014: Oscar a la millor actriu per Meryl Streep
* 2014: Oscar a la millor actriu secundària per Julia Roberts
* 2014: Globus d'Or a la millor actriu musical o còmica per Meryl Streep
* 2014: Globus d'Or a la millor actriu secundària per Julia Roberts
* 2014: BAFTA a la millor actriu secundària per Julia Roberts

## Referències

* ↑ «Títol en català a Ésadir.cat». Arxivat de l'original el 2014-02-02. [Consulta: 21 gener 2014].
* ↑ Dates d'estrena
* ↑ S'estrena en català la pel·lícula Agost
* ↑ «DIRECTOR JOHN WELLS TALKS "AUGUST: OSAGE COUNTY"». ComingSoon.
* ↑ «Julia Roberts And Meryl Streep To Team In ‘August: Osage County’ For John Wells».
* 1 2 «George Clooney Brings Star Power to Oklahoma As He Films New Movie ‘August: Osage County’ (PHOTOS)».
* ↑ «'August: Osage County' begins first day of filming». Tulsa World. Arxivat 2020-03-19 a Wayback Machine. «Còpia arxivada». Arxivat de l'original el 2020-03-19. [Consulta: 2 maig 2022].
* ↑ Llista de nominacions i premis a IMDb

## Enllaços externs

* Tràiler d'Agost a YouTube
Viccionari